laion/Wikipedia-Exotic huggingface dataset:
Maksejõuetus

Maksejõuetus on õigustermin, mille tähendus on "maksevõimatuks tunnistatud". Maksejõuetus tähendab majanduslikust seisundist olenevat võimet makseid tasuda. Maksejõuetus jaguneb kaheks: (kuri)tahtlik ja tahtmatu maksejõuetus. Esimese puhul on tegemist olukorraga, kus ettevõtjad teadvustavad, et nad ei suuda ühel hetkel enam maksekohustusi täita, kuid keelduvad selles osas midagi ette võtmast. Tahtliku maksejõuetuse alaliigiks võib olla näiteks see, kui ettevõtte eesmärk on küll äritegevus, kuid selles tegeletakse teadliku pettusega. Tahtmatu maksejõuetuse puhul on tegemist olukorraga, kus ootamatu sündmuse tagajärjel tekib maksejõuetus. Selline olukord on siis, kui näiteks ettevõtte varad röövitakse. Erinevalt tahtmatust maksejõuetusest, ei ole seda võimalik ette näha. Selle mõiste puhul on oluline, et seda ei peetaks sarnase termini, pankroti sünonüümiks. ÕS-i kohaselt on pankroti puhul tegemist lootusetu maksejõuetusega, seega kõik maksejõuetuse juhud ei pruugi viia pankrotini. Termin "maksejõuetus" küll viitab majanduslikule seisundile, kuid seda ei saa veel lugeda pankrotiks ehk kohtuotsusega väljakuulutatud maksejõuetuseks. Eristatakse kahte liiki maksejõuetust: ajutist ja püsivat. Püsiva ehk lootusetu maksejõuetuse korral kuulutab kohus välja pankroti. Ajutise maksejõuetuse puhul puudub alus pankroti väljakuulutamiseks, kuid samas on tähtis kindlaks teha, kas võlgniku maksejõuetus tuleneb täielikust pankrotist või lihtsalt soovist mitte kohustusi täita. Maksejõuetuse põhitunnuseks on see, et võlgnik ei suuda rahuldada võlausaldaja nõudeid. Juriidilisest isikust ehk eesmärgistatud organisatsioonist võlgnik on sel juhul maksejõuetu, kui ka kogu tema vara ei kata maksekohustust. Juriidilise isiku puhul analüüsitakse ettevõttemajandust, et selgitada välja pankroti olukord. Samas on ka maksejõuetuse oht siis, kui ei pöörata piisavalt tähelepanu riskidele ja kitsaskohtadele. Üldjuhul on isiku majandusseisundi halvenemine pikaajaline protsess, millele lõpuks järgneb pankrot. Maksejõuetuse ärahoidmiseks on palju kasulikke näpunäiteid. Kõige olulisem on koostada äriplaan ja seda täita. Äriplaan annab hea ülevaate äriühingu eesmärkidest, strateegiatest ja tegevustest. Oluline on plaani jälgida, arutada reaalseid majandustulemusi ja ebaõnnestumisel viia läbi muutusi. Muutuste läbiviimisel tuleb kursis olla ka turuseisuga – kas antud äriplaan on antud turul jätkusuutlik. Äritegevusele võib suurt riski tekitada ühest kliendist või hankijast sõltumine. Pikaajalise tasuvusega ja suuremahuliste investeeringute finantseerimine lühiajaliste laenudega võib krediidituru ja tingimuste karmistudes muutuda probleemiks. Maksejõuetuse vältimiseks tuleks hajutada riske ning planeerida asju rohkem läbi. Riigi maksejõuetus Varusk, Merike (2008). "Maksejõuetus - mis see on" (PDF). Originaali (PDF) arhiivikoopia seisuga 2019-01-08. Vaadatud 2018. {{netiviide}}: kontrolli kuupäeva väärtust: |Kasutatud= (juhend) Eesti Keele Instituut (2018). Eesti õigekeelsussõnaraamat. Eesti, Tallinn. Tamme, Tõnis (2010). "7 soovitust maksejõuetusest hoidumiseks". Vaadatud 2018. {{netiviide}}: kontrolli kuupäeva väärtust: |Kasutatud= (juhend)
Feerulalehine ruse

Feerulalehine ruse (Bidens aurea) on Põhja-Ameerika rohttaim korvõieliste sugukonnas. Ta on laialt levinud peaaegu kogu Mehhikos, lisaks leidub teda Ameerika Ühendriikide Arizona osariigis ja Guatemalas. Liik on lisaks naturaliseerinud mõnes paigas Euroopas ja Lõuna-Ameerikas. Feerulalehine ruse on üheaastane kuni 250 cm kõrgune rohttaim. Taim õitseb rikkalikult, andes pidevalt uusi õisi. Looduslikest kasvukohtadest on levinud soodes ja veekogude kallastel. Aedades kasvatatakse mitmeid temast aretatud sorte. "The Plant List, Bidens aurea (Aiton) Sherff". Originaali arhiivikoopia seisuga 4. juuni 2019. Vaadatud 7. jaanuaril 2019. Nash, D. L. 1976. Tribe V, Heliantheae. En: Nash, D.L. & Williams, L.O. (Eds), Flora of Guatemala - Part XII. Fieldiana: Botany 24(12): 181–361, 503–570 Breedlove, D.E. 1986. Flora de Chiapas. Listados Florísticos de México 4: i–v, 1–246. García-Mendoza, A. J. & J. A. Meave. 2011. Diversidad Florística de Oaxaca: de Musgos a Angispermas 1–351. Universidad Nacional Autónoma de México, Ciudad Universitaria Biota of North America Program 2014 county distribution map Altervista Flora Italiana, Forbicina dorata, Bidens aurea (Aiton) Sherff Zuloaga, F. O., O. Morrone, M. J. Belgrano, C. Marticorena & E. Marchesi. (eds.) 2008. Catálogo de las plantas vasculares del Cono Sur. Monographs in Systematic Botany from the Missouri Botanical Garden 107(1–3): i–xcvi, 1–3348. Flora of North America, Bidens amplissima Greene, Pittonia. 4: 268. 1901.
Ederson Moraes

Ederson (täisnimega Ederson Santana de Moraes, sündinud 17. augustil 1993 São Paulos) on Brasiilia jalgpallur, kes mängib väravavahina Premier League'i klubis Manchester City ja Brasiilia jalgpallikoondises. Oma jalgpallikarjääri alustas ta 2008. aastal kodulinna klubis São Paulo FC. Aasta hiljem liitus Ederson Portugali klubi Benfica noortemeeskonnaga, kus ta mängis kaks aastat ning pärast seda lahkus klubist. 2011. aastal liitus ta Portugali liigas teisel astmel mängiva Ribeirãoga, kus mängis ühe aasta. 2012. aastal liitus ta Portugali kõrgliigas mängiva Rio Avega, kus ta sõlmis oma esimese elukutselise mängija lepingu. 2015. aasta juunis liitus Ederson taas Benficaga ning seekord sõlmis viieaastase lepingu. Benficas uuesti alustades mängis ta algul duubelvõistkonnaga madalamas liigas, kuid esiväravavahi vigastuse tõttu pääses ta ka Benfica võistkonna eest platsile. Tema debüütmäng oli 5. märtsil 2016 Benfica ühe suurima konkurendi Lissaboni Sportingu vastu. Selle mängu võitis Benfica 1:0. 2017. aasta suvel liitus Ederson Benficast Inglismaa suurklubi Manchester Cityga 40 miljoni euro eest. Selle ostusummaga sai temast sel ajal hinnalt teine väravavaht maailmas. Edersonist sai 2018. aasta augustis aegade esimene väravavaht, kes on andnud väravavahina väravasöödu Manchester City meeskonnas. 2018–19 tuli ta Manchester Cityga teist hooaega järjest Inglismaa meistriks. Hooajal 2018–19 valiti ta Premier League'i hooaja sümboolsesse koosseisu. Debüüdi Brasiilia rahvuskoondises tegi ta 2018. aastal Tšiili vastu, mille Brasiilia võitis 3:0. 2018. aasta mais nimetati ta ka maailmameistrivõistluste 23 mängija nimekirja, kus ta mänguminuteid ei teeninud. Edersoni nimel on ka Guinnessi maailmarekord käest löödud palli löömisega, mille ta lõi 75,35 meetri kaugusele. Benfica Primeira Liga: 2015–16, 2016–17 Taça de Portugal: 2016–17 Taça da Liga: 2015–16 Manchester City Premier League: 2017–18, 2018–19 FA Cup: 2018–19 EFL Cup: 2017–18, 2018–19 FA Community Shield: 2018 Wilkinson, J. (2017). Who is Ederson Moraes? Manchester City's new goalkeeper profiled. Retrived from: https://www.skysports.com/football/news/11679/10897209/who-is-benficas-ederson-moraes-man-city-transfer-target-profiled BBC. (2017). Ederson Moraes: Manchester City sign goalkeeper from Benfica for £35m. Retrived from: https://www.bbc.com/sport/football/40080163 Borges, C & Pollard, R. (2018). Ederson on his first City assist. Retrived from: https://www.mancity.com/news/first-team/first-team-news/2018/august/ederson-man-city-hudersfield-interview-assist BBC. (2018). World Cup: Neymar named in Brazil's 23-man squad. Retrived from: https://www.bbc.com/sport/football/44116590 Swatman, R. (2018). Watch Man City’s Ederson smash drop kick title as yet more records go to English champions. Retrieved from: http://www.guinnessworldrecords.com/news/2018/5/watch-man-citys-ederson-smash-drop-kick-title-as-yet-more-records-go-to-english
Kolu (Kadrina)

Kolu on küla Lääne-Viru maakonnas Kadrina vallas. 1977. aastal liideti küla Vaiatuga ning 2018. aastast on ta taas eraldi küla. Kolu külas Tapa–Loobu maantee ääres asub lagunev L. Pärna nim. kolhoosile kuulunud Kolu kuivati elevaatoriga ja endise Kolu mõisa härrastemaja. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 18.12.2018. Eesti kohanimeraamat, vaadatud 7.01.2018. Toetust taotleb kaks tondilossi lammutajat, Järva Teataja, 10. aprill 2012 Rakvere raj. L. Pärna nim. kolhoosi Kolu kuivati rekonstrueerimine. Aruanne nr. 23975, Eesti Ehitusgeoloogia Fond
Ivanhoe (ansambel)

Ivanhoe on Urmas Alenderi emigreerumise ajendil tekkinud Ivan Makarovi (solist, laulude autor ja produtsent) projekt. Makarov on kirjutanud Alenderile ja Rujale palju laulutekste eesti ja vene keeles, Urmase lahkumisega Rootsi koostöö katkes. Kirjutamine teistele esitajatele ei pakkunud Makarovile võrdväärset inspiratsiooni ja ta hakkas Alenderi soovitusel ise esitama oma meloodilise proge stiilis lugusid. Urmas Alender oli uue projekti esimene retsensent (vt Alenderi kiri video alguses). Seaded olid Igor Garšneki sulest, kitarri mängis Ivar Liinev (Velders, Vanemõde), helirežissööriks Mati Brauer, hiljem Igor Garšnek. Järgnesid mitmed esinemised Eesti Televisioonis (režissöör Valdeko Puulinn), ballaad "Looda" oli pikemat aega Vikerraadio "Soovikontserdi" üks lemmikuid, suure saate tegi Brauer ise, Tõnis Erilaiu "Soovid, soovid, soovid..." esitles mitut lugu, Kaidi Kleini juhitud edetabelisse jõudis lugu "Hirmude küüsis". Kanal 2 tegi Ivan Makarovist kui muusikust ja raadiomehest saate (režissöör Merike Veskus), selles näidatud videotest oli "Hingede defilee" pärast Estonia hukku üks Kanal 2 mängitavamaid lugusid ja näidati ka hiljem saates "Reporter". Kõik lood olid salvestatud kahes variandis – eesti- ja venekeelsetena, v.a Urmas Alenderi "Tuumavaba Eesti" ja "Taevased ratsanikud", mis olid tehtud ainult venekeelsetena. Mõned lood kõlasid ka üleliidulises raadiojaamas Junostj. Kõik vene lood olid antud firma Melodija Moskva peakorterisse lootuses, et sealt valitakse materjal ühe LP jaoks. Täiesti ootamatult võeti kõik tööd vastu ja anti välja kogunisti kaks LP-d, mis jäid viimasteks eesti muusikute üleliidulise tiraažiga plaatideks ajaloos. LP "Ozjora" esimene tiraaž oli toodetud Taškendi plaaditehases, lisatiraaži pressis hiljem Aprelevka tehas. LP "Nomen nescio. Sine loco" toodeti Aprelevkas. Plaadil "Ozjora" on ka kolm ansambli Vanemõde muusikute poolt sisse mängitud lugu ja kaks ansambli Data instrumentaalpala. Asi oli nimelt selles, et alguses oli Igor Garšnek päri sellega, et kogu projekt teostub Data nime all, nii et mõlemad plaadid ilmusid esinejanimega "Ivan Makarov ja rokkansambel Data". Hiljem aga tekkis nimega mingi probleem ning Ivan Makarov võttis projektile nime "Ivanhoe", kuid Eesti Raadio fondi vastu võetud lugude ega kummagi vinüülplaadi pealkirju ei olnud enam võimalik tagantjärele muuta. Hiljem ilmus venekeelne kassett "Tšjornõi angel" (Forte 1994) ja eestikeelne CD "Pojale". Ansambli Ivanhoe avaldatud lugudes mängisid eri perioodidel Igor Garšnek (klahvpillid), Tiit Aunaste (programmeerimine), Ivar Liinev (kitarr), Alo Puustak (kitarr), Mihkel Raud (kitarr), Raul Jaanson (kitarr), S.P.Gulliver (bass, klahvpillid), Marisha Pirke (duett ballaadis "Põhjatuul"). Kõik Ivanhoe albumid ja videod on esitletud Venemaa heavy- ja metal-muusika liidu poolt art- ja hard rock'i kategoorias http://www.metalrus.ru/groups/586 ja ka https://www.youtube.com/user/raadiusEST Ivan Makarov: Urmase aasta. Postimees/Arvamus. 31.12.2018.
Keskinglise keel

Keskinglise keel (Middle English) on inglise keele vorm, mida kõneldi 11.–15. sajandil. Keskinglise keele ajalugu jaotatakse enamasti kolme perioodi: Varajane keskinglise keel (~1100 – ~1250) – sellel ajal kasutati veel vanainglise keele kirjasüsteemi. Keskmine keskinglise keel (~1250 – ~1400) – kirjanduslike murrete tekkimine, kirjasüsteemi mõjutas tugevasti anglonormanni keele süsteem. Sellel perioodil arenes välja Londoni murre, mida kasutasid kirjanikud nagu John Gower ja Geoffrey Chaucer. Hiline keskinglise keel (~1400 – ~1500) – Londoni kirjandusliku murde levik, šoti murre eraldus teistest põhjas kasutatavatest. Palju muutusi kirjakeeles. Normanni vallutus tõi keelde uued õigekirja tavad, mille tõttu tundus üleminek vanainglise keelelt keskinglise keelele palju järsem, kui see tegelikult oli. Normanni kirjatundjad eirasid traditsioonilist inglise keele õigekirja ja kirjutasid keelt kuulmise järgi. Uute tavade hulgas olid uued kaashäälikute sümbolid: g, v/u, w, ȝ ('yogh') ning ühtne käsitsikirja viis. Kõik vanainglise keele diftongid ehk kaksiktäishäälikud läbisid keskinglise keele perioodi jooksul muutuse, mille käigus said neist monoftongid ehk üksikvokaalid (nt ēa > ē̹). Kindlate kaashäälikuühendite ees (ld, mb, nd), kahe silbilistes sõnades ja täishäälikuga lõppevates silpides said lühikestest täishäälikutest pikad. Seoses vanainglise keele segunemisega vanapõhja keelega (Old Norse) kadusid keskinglise keeles rõhuta silbid, vähenes käänete arv ning nende süsteem muutus lihtsamaks. Kaks peamist käänamisvormi üldistusid: vanainglise keele nimetava mitmus -as ja omastava ainsus -es asendati keskinglise keeles mõlemad -es’iga. Mitmuse lõpp -en asendus samuti -es’iga. Samuti arenes välja keerukas ajavormide süsteem, milles kasutati abitegusõnu be, have ja do ning modaalverbe shall, should, will. Keskinglise keele perioodil kasutati valdavalt nelja (tegusõna) ajavormi: lihtminevik, täisminevik, passiiv ja progressiiv. Iga ajavormi jaoks kujunesid välja kindlad pöördelõpud, mis tegusõnadele lisati. Näiteks oli oleviku ainsuse 1. pöörde lõpuks -e (‘ich here' – ma kuulen), ainsuse 2. pöörde lõpuks -(e)st (‘thou spekest’ – sina räägid) ja ainsuse 3. pöörde lõpuks -eth (’he cometh’ – tema tuleb). Hiljem võeti kasutusele ka tulevikuvorm. Keskinglise perioodil muutus ka sõnade järjekord lauses tähtsamaks ning peamiseks sõnajärjeks sai SVO (alus, öeldis, sihitis). Hakati kasutama ka rohkem eessõnu (in, with, by). "Middle English language". Encyclopædia Britannica. 28.03.2016. Vaadatud 06.01.2019. Charles Barber, Joan C. Beal, Philip A. Shaw (2009). The English Language: A Historical Introduction. Second Edition. Cambridge, UK: Cambridge University Press. Lk 161–184.{{raamatuviide}}: CS1 hooldus: mitu nime: autorite loend (link)
The Venetian Macao

The Venetian Macao on luksushotell, kus asub maailma suurim kasiino. Venetian on 39-korruseline kasiinohotell Macaus. Hotelli pindala on 980 000 m². Macao hotell on tehtud Las Vegases asuva samanimelise hotelli järgi. The Venetian Macao on suurim kasiino maailmas ja suurim hotell Aasias. The Venetian Macao on pindala suuruselt seitsmes ehitis maailmas. Ehitis valmis 2007. aasta juulis ning kuurort avati 28. augustil 2007. Kuurordis on 3000 sviiti, 110 000 m2 konverentsisaale, 150 000 m2 jaekaubanduse ala, 51 000 m2 kasiinopinda. Kasiino alal asub 3400 mänguautomaati ja 800 mängulauda ning 15 000 istmekohaga Cotai Arena meelelahutuse ja spordiürituste jaoks. Kasiino on jagatud teemade järgi neljaks osaks. Kogupindalaga 50 700 m2. Kasiinos on 6000 mänguautomaati ja 800 mängulauda. Hotellis on ka klubi Paiza Club, mis on mõeldud eksklusiivsetele külalistele. Klubil on oma sissepääs, fuajee ja administraator. Klubi on jagatud privaatseteks tubadeks, mis kannavad suurte Aasia linnade nimesid. Hotellis on 2905 sviiti. Tubade asukohad paiknevad 7. ja 38. korruse vahel. Paiza sviidid on reserveeritud eksklusiivsetele külalistele. Cotai Arena on hotellis asuv siseareen, kus on 15 000 istekohta. Seal toimuvad erinevad spordiüritused, näiteks korvpallimängud, tennise- ja boksimatšid. Samuti ka kontserdid ja suured auhinnaüritused. https://www.emporis.com/buildings/237033/the-venetian-macao-macau-china "Arhiivikoopia" (PDF). Originaali (PDF) arhiivikoopia seisuga 1. juuli 2015. Vaadatud 7. jaanuaril 2019.{{netiviide}}: CS1 hooldus: arhiivikoopia kasutusel pealkirjana (link) http://www.casinocitytimes.com/news/article/top-10-largest-casinos-170280
Martellato

Martellato (itaalia keeles 'vasardavalt') on peamiselt poogenkeelpillide mängutehnika, kus teravat heli tekitatakse poogna keeltele surumisega ja sealt järsult eemaldamisega. Seda on kirjeldatud ka eriti jõulise vasardava staccato'na.
Venemaa välisvõlgade tühistamine

Venemaa välisvõlgade tühistamine toimus 8. veebruaril 1918, mil Venemaa valitsuse otsusega tühistati eelmise valitsuse poolt välisriikidelt Saksamaa hävitamiseks esimese maailmasõja ajal võetud võlad ja ka kõik varasemad Venemaa riigivõlad. Sel ajal oli Venemaa välisvõlg maailma suurim, millest ainuüksi Suurbritanniale võlgneti üle 500 miljoni naela, Prantsusmaale üle 300 miljardi frangi ja Jaapanile 147 miljonit dollarit. Samaaegselt konfiskeeriti välismaa kodanike omand Venemaal. Võla mittemaksmine põhjustas välismaal rahulolematust ja uute võlgade saamine oli mõnda aega raskendatud, mistõttu Venemaa pidi rahvusvahelisi makse teostama kullas. Ka Bresti rahu alusel Saksamaale määratud kontributsioon tasuti kullas. 1996. aastal sõlmis Venemaa Prantsusmaaga võlgade tasumise lepingu, kuid pole seda täitnud.
Teeninduskeel

Teeninduskeel on teeninduses kasutatavad keelelised vahendid. Teenindaja suhtleb klientidega kas näost näkku, meili teel, telefonitsi või kehakeeles. Suhtlus on nii verbaalne kui ka mitteverbaalne. Kliendiga peab suhtlema toetavalt ning hoolivalt, talle piisavalt tähelepanu pakkudes ning teenuse võimalikult meeldivaks tegema, et klient tagasi tuleks ning teenust uuesti kasutaks. Mitteverbaalse ehk kehakeele seisukohast soovitatakse kliendiga usaldusliku suhte saavutamiseks kasutada kliendile sobivat distantsi, vältida pealetükkivust, kasutada avatud žeste ja naeratust. Oluline on mõista oma tegevuse ja käitumise mõju kliendile. Hea teeninduskeele kasutamine on oluline, kuna see mõjub hästi klientidele, kes külastavad organisatsiooni uuesti kasvõi ainult hea teeninduse pärast. Hea teenindaja suudab kohaneda uue kliendiga kiirest ja oskab leida õige teeninduskeele, millega klient rahule jääb. Roosipõld, A. Teeninduskeel
Töökeskkonna ohutegurid

Töökeskkonna ohutegurid on töökeskkonnas leiduvad mitmesugused ohutegurid, mis mõjutavad töökeskkonna ohutust. Need tegurid võivad olla füüsikalised, keemilised, bioloogilised, füsioloogilised või psühhosotsiaalsed. Ühes töökeskkonnas võib samal ajal toimida mitu erinevat ohutegurit. Ohutegurite piirnormid ja ohutegurite parameetrite mõõtmise korra kehtestab Eestis Vabariigi Valitsus. Vajadusel tuleb ohutegurite mõju vähendamiseks kasutada isikukaitsevahendeid. "Töötervishoiu ja tööohutuse seadus". Riigikogu. 26.07.1999. § 3. Vaadatud 07.01.2019.
Kvamera keel

Kvamera keel on Austroneesia hõimkonda Lõuna-Vanuatu keelte hulka kuuluv keel, mida kõneldakse Vanuatus Tanna saare lõunaosas. Kõnelejate arv on ligikaudu 3500 ja see on Lõuna-Vanuatu keeltest väikseima kõnelejate arvuga. Seda räägitakse Port Resolutioni, Imayo, Samaria, Galilee, Imaki, Yeruareng, Yenmarei, Kwamera, Kwaraka ja Greenpointi külas. Enamik kvamera keele kõnelejatest oskab ka mõnda teist Tanna keelt ja bislama keelt. Viiest Tannal kõneldavast keelest on see teistest kõige erinevam. Kvamera keeles on 15 konsonantfoneemi: Kvamera keeles on kuus täishäälikut: a, e, ə, i, o, u. Häälikuid /fʷ/, /kʷ/, /mʷ/ ja /pʷ/ kirjutatakse ‹ fw ›, ‹ kw ›, ‹ mw › ja ‹ pw ›. Häälikuid /ə/, /ŋ/, /ɾ/ ja /ɰ/ kirjutatakse ‹ ɨ ›, ‹ g ›, ‹ r › ja ‹ v ›. Rõhk langeb enamasti eelviimasele silbile. http://www.ethnologue.com/language/tnk http://www.eki.ee/knab/lgv/aneeu.htm#98005183 Lamont Lindstrom et John Lynch, Kwamera, LINCOM Europa, 1994, 47 p. (ISBN 3-929075-05-9) Lindstrom, Lamont. Kwamera Dictionary. Australian National University, 1986. lk V. Lamont Lindstrom et John Lynch, Kwamera, LINCOM Europa, 1994. Lindstrom, Lamont. Kwamera Dictionary. Department of Linguistics, Research School of Pacific Studies, Australian National University, 1986.
Gary Fisher

Gary Christopher Fisher (sündinud 5. novembril 1950 Oaklandis (California)) on üks mägijalgratta leiutajaid.
Mill Ends Park

Mill Ends Park on park USA-s Oregoni osariigis Portlandi kesklinnas. See paikneb sõidutee SW Naito Parkway eraldusribal Willamette'i jõe äärse esplanaadi lähedal. Park on ümmarguse kujuga ja 0,61 meetrise läbimõõduga. Pargi pindala on 0,292 m². 1971. aastal kanti see Guinnessi rekordite raamatusse kui maailma kõige väiksem park. Park loodi 1948. aasta Püha Patricku päeval "ainsa pisihaldjate kolooniana Iirimaast läänes". Pargi rajas Dick Fagan. Pargi auskohale kavandati alguses tänavavalgustuspost, mida aga ei paigaldatud ja vabaks jäänud koht hakkas rohtuma. Fagan, kes töötas ajalehe The Oregon Journal juures, istutas sinna lilli. Ta nimetas selle oma rubriigi järgi "Mill Ends'iks". Ametlikult sai see pargiks 1976. aastal. 2006. aastal paigaldati park seoses tee-ehitusega mõneks ajaks ümber. 2018. aasta 2004. aasta 2011. aasta Newby-McMahon Building – maailma väikseim pilvelõhkuja Maailma suurim kirves Waldo park – Oregoni osariigis Salemis Young, Amalie (6. mai 2001). "One step and you've left Mill Ends Park". The Los Angeles Times. Associated Press. Vaadatud 7. jaanuaril 2019. Mill Ends Park Portlandi veebisaidil Google maps – Street View Fotod
Lestene vald

Lestene vald (läti keeles Lestenes pagasts) on vald Lätis Tukumsi piirkonnas. Vald piirneb sama piirkonna Slampe, Irlava, Degole, Džūkste ja Jaunpilsi vallaga. Valla pindala on 83,9 km². 2016. aasta seisuga elas seal 662 inimest. Valla keskus on Lestene küla. Vallavanem on Vilnis Janševskis (ühine Irlava vallaga). Vald on kujunenud Kliģi mõisa (Kliggenhof), Jaunlestene mõisa (Neu-Lesten) ja Lestene mõisa (Lesten) maadele. Aastal 1935 oli valla pindala 107,8 km² ja seal oli 1610 elanikku. Aastal 1945 moodustati selles Lestene ja Mežnieki külanõukogu, vald ise likvideeriti aastal 1949. Aastal 1965 liideti osa Lestene külanõukogust Džūkste külanõukoguga. Aastal 1973 liideti sellega osa Degole külanõukogust. Aastal 1975 liideti osa Lestene külanõukogust Slampe külanõukoguga. Aastal 1990 moodustati külanõukogust vald. 2009. aastast kuulub vald Tukumsi piirkonda. Suurim jõgi on Abava jõgi, teine tähtsam jõgi on selle lisajõgi Lestene jõgi. Vallas asub 36 hektari suurune Pālansi järv, teine järv on 21,8 hektari suurune Kliģi järv. Looduskaitse all on üks nimetu põline tamm. Valla lõunaossa jääb 347 hektari suurune Riesta-Džūkstene soo hoiuala. Kultuurimälestistest on riikliku kaitse all Lestene mõisa hoonetekompleks, sealhulgas teenijate maja, park ja häärber, ja Lestene luteri kirik. Kohaliku kaitse all on Lestene mõisa ait. Aastal 2011 elas vallas 588 lätlast, 33 venelast, 37 valgevenelast, 4 ukrainlast, 8 poolakat ja 11 leedulast. Valla külad: Ülejäänud valla elanikud elasid külade koosseisu mitte kuuluvates taludes. Lestene kirik ja II maailmasõja vennashauad II maailmasõja hauad Lestene kalmistul Läti leegioni sõdurite vennashauad Punaarmee sõdurite vennashauad Lapsiņase maja juures Iedzīvotāju skaits pēc tautības reģionos, pilsētās, novados, pagastos, apkaimēs un blīvi apdzīvotās teritorijās gada sākumā (pēc administratīvi teritoriālās reformas 2021. gadā), vaadatud 19.06.2024. Latvijas iedzīvotāju skaits pašvaldībās (pagastu dalījumā). Iedzīvotāju reģistra statistika uz 01.01.2016, Pilsonības un migrācijas lietu pārvalde. "Tukuma novads (vaadatud 6.01 2019)". Originaali arhiivikoopia seisuga 7. jaanuar 2019. Vaadatud 7. jaanuaril 2019. Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0 Okupētās Latvijas administratīvi teritoriālais iedalījums. Latvijas Valsts arhīvu ģenerāldirekcija. Rīga, 1997. ISBN 9984-9256-0-9 Latvijas īpaši aizsargājamām dabas teritorijām dabas datu pārvaldības sistēmā OZOLS "Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts". Originaali arhiivikoopia seisuga 8. jaanuar 2019. Vaadatud 7. jaanuaril 2019. "Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts". Originaali arhiivikoopia seisuga 7. jaanuar 2019. Vaadatud 7. jaanuaril 2019. Ethnic composition of Latvia 2011 Vietvārdu datubāze. Latvijas Ģeotelpiskās informācijas aģentūra.  Lestene vald – pildid, videod ja helifailid Wikimedia Commonsis